Il-Ministeru għas-Saħħa ħabbar li nstabu 2 każi ġodda ta' Covid-19 minn 2,454 swab test li saru fl-aħħar 24 siegħa. Tħabbar ukoll li fiequ 21 persuna oħra. B'hekk bħalissa hawn 158 każ attiv ta' coronavirus fil-komunità. Fl-aħħar 24 siegħa ma ġiet irreġistrata l-ebda mewt u għalhekk in-numru ta' vittmi minħabba l-virus għadu ta' 417. Sal-bieraħ ingħataw 420,815 dożi tal-vaċċin kontra l-COVID-19 li 283,229 kienu tal-ewwel doża filwaqt li 141,143 persuna ħadu ż-żewġ dożi tal-vaċċin.